Ringier lansează platforma Stiricurate.ro, un agregator de știri pentru care a primit de la Google o finanțare de 210.000 de euro (detalii, AICI).

Printre secțiunile Știricurate.ro se numără Subiecte zilei, Contributori, Analize și Dezbaterea de seară (interviuri video live)

Publicitate

Platforma se lansează printr-un dublu interviu Claudiu Săftoiu, coordonatorul platformei, și Petrișor Obae, editor Paginademedia.ro.

Despre Știricurate:

Este o platformă de agregare a celor mai preluate/postate știri din presa online, precum și a celor mai recente actualizări ale topic-urilor zilei, cu scopul de a oferi utilizatorilor o bună orientare în presa zilei, cât privește:

obiectivitatea relatării;

interesul pentru anumite subiecte, după numărul de surse în care acestea apar;

potențialul de controversă (tendențiozitatea sursei);

riscul de apariție al unei știri false (fake news);

persistența unui subiect pe intervale de timp definite și pe site-urile de presă;

monitorizarea 24/24 a știrilor importante și a subiectelor fierbinți (hot topics).

Platforma este un avertizor online de acuratețe jurnalistică. Analizele noastre depistează tendințele de distorsionare a informației online, precum și lansarea unor materiale cu potențial de știri false (fake news).

Știrile apărute pe site sunt selectate dintr-un număr predefinit de surse de presă, în funcție de relevanța online.

Subiectele sunt grupate după criteriul cantitativ al numărului de publicații online (Categoria: ”Subiecte importante azi”) care au postat același subiect într-un interval de 24 de ore, și în funcție de numărul celor mai recente actualizări (Categoria: Subiecte actualizate recent), care suscită interese sau care adaugă noi detalii.

Iulia Bunea

iulia.buneapaginademedia.ro